**ДО**

**ОБЩИНСКИ СЪВЕТ**

**НА ОБЩИНА ПЪРВОМАЙ**

### Д О К Л А Д Н А

**ОТ НИКОЛАЙ МИТКОВ – КМЕТ НА ОБЩИНА ПЪРВОМАЙ**

**ОТНОСНО:** Предоставяне безвъзмездно за управление на движима вещ - МПС с регистрационен № РВ 8823 СР на РУ Първомай при ОД на МВР гр. Пловдив

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Общинска администрация Първомай е постъпило Искане вх.№ 66-01-10/14.02.2024г. от Началника на РУ Първомай за предоставяне безвъзмездно за управление на движима вещ – МПС, с цел обезпечаване необходимостта от автомобилен транспорт за осъществяване функциите на районното управление на МВР и всекидневните им задължения по опазване на обществения ред и спокойствието на гражданите на територията на община Първомай.

Община Първомай е собственик на движима вещ – моторно превозно средство с рег. № РВ 8823 СР, марка/модел: Шкода Суперб, ра­ма № \*\*\*\*\*\*\*\*\*\*, двигател № BMP208032, цвят: черен, брой места 4+1, свидетелство за регистрация № 008297656/ 27.02.2017г..

Горепосочената движима вещ, частна общинска собственост е регистрирана и заприходена към бюджета на община Първомай с балансовата стойност 8050, 78 лв. с ДДС.

Предвид , че транспортното средство към настоящия момент не е необходимо за нуждите на органите на общината, считам че е целесъобразно да бъде предоставено безвъзмездно за управление на органите на реда, поради следните съображения:

Районно управление Първомай е самостоятелно юридическо лице на бюджетна издръжка. Основните му цели са опазване на обществения ред на територията на община Първомай. С наличието на гореописаното МПС, институцията ще осъществява дейността си по практично, ефективно и бързо.

 Разпоредбата на чл.12, ал.3 и ал.4 от Закона за общинската собственост гласи, че имотите и вещите - общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи - общинска собственост, се определя от общинския съвет в наредбата по чл. 8, ал. 2.

Съгласно чл.37, ал.2 от Наредба за реда за придобиване, управление и разпореждане с общинско имущество, движимите вещи – частна общинска собственост, с балансова стойност над 900 лв. с вкл.ДДС, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури със заповед на кмета на общината, след решение на общински съвет*.*

Предвид гореизложеното и с оглед по-практичната и ефективна работа на Районно управление Първомай при Областна дирекция на МВР гр. Пловдив и на основание чл.21, ал.1, т.8 във връзка с ал.2, чл.27, ал.4 и ал.5 от Закона за местното самоуправление местната администрация, чл.12, ал.3 и ал.4 и чл.16 от Закона за общинската собственост, чл.37, ал.2 от Наредба за реда за придобиване, управление и разпореждане с общинско имущество предлагам на Общинския съвет на община Първомай да разгледа, обсъди и вземе следното

 **Р Е Ш Е Н И Е :**

**1.** Дава съгласие да се предостави безвъзмездно за управление на **Районно управление Първомай при Областна дирекция на МВР Пловдив,** за осъществяване на своята дейност и с цел обезпечаване необходимостта от автомобилен транспорт, за срок от 10 години, следната движима вещ – частна общинска собственост:

Моторно превозно средство – лек автомобил, марка/модел: Шкода Суперб, с рег. № РВ 8823 СР, ра­ма № \*\*\*\*\*\*\*\*\*\*\*\*, двигател № BMP208032, цвят: черен, брой места 4+1. Свидетелство за регистрация №008297656/ 27.02.2017г..

 **2**. Гореописаната движима вещ се предоставя безвъзмездно за управление за срок от 10 години, но под условие, че се ползва единствено за целта, за която е предоставена, като собствеността й не може да бъде придобивана по давност или по друг начин.

**3.** Всички разходи (поддръжка, ремонт и консумативи), свързани с ползването на предоставената движима вещ са за сметка на ползвателя, като необходимите средства се предвиждат ежегодно по бюджета му.

**4.** Възлага на кмета на община Първомай да издаде Заповед, с която да се предостави безвъзмездно за управление на описаната в т.1 движима вещ.

**Мотиви:** РУ Първомай е самостоятелно юридическо лице на бюджетна издръжка, и отчитайки обстоятелството, че подробно описаната по-горе вещ – общинска собственост към настоящия момент не е необходима за нуждите на органите на общината, а е нужна на органите на реда за осъществяване на всекидневните им задължения по опазване на обществения ред и спокойствието на гражданите на територията на община Първомай. Ето защо Общински съвет на община Първомай намира решението за целесъобразно.

***Приложения:***

1.Искане от Началника на РУ Първомай;

2.Свидетелство за регистрация № 008297656/ 27.02.2017г..

**НИКОЛАЙ МИТКОВ**

*Кмет на Община Първомай*